

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: dome@aluksne.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2025.gada 18.septembrī Nr.45

Sēde sākta pulksten 9.00, sēde slēgta pulksten 9.20

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada: komisijas priekšsēdētāja Māra KOVAĻENKO

Sēdi protokolē: komisijas locekle Everita BALANDE

Sēdē piedalās Licencēšanas komisijas locekļi: Māra KOVAĻENKO, Everita BALANDE, Sanita BĒRZIŅA, Sanita RIBAKA

Darba kārtība:

1. Alūksnes novada pašvaldības iestādes “SPODRA” iesnieguma izskatīšana.
2. OU “B.A.L.T. IDEEDE” iesnieguma izskatīšana.

**1.Alūksnes novada pašvaldības iestādes “SPODRA” iesnieguma izskatīšana**

M.KOVAĻENKO informē, ka 10.09.2025. saņemts iesniegums no pašvaldības iestādes “SPODRA” ar lūgumu izsniegt 17 atļaujas tirdzniecības veikšanai Svecīšu vakarā Alūksnes Lielajos kapos 03.10.2025. un 04.10.2025.

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1.Sagatavot 7 (septiņas) numurētas atļaujas tirdzniecības organizēšanai Svecīšu vakarā Alūksnes Lielajos kapos 2025.gada 3.oktobrī.

2.Sagatavot 10 (desmit) numurētas atļaujas tirdzniecības organizēšanai Svecīšu vakarā Alūksnes Lielajos kapos 2025.gada 4.oktobrī.

3. Uzdot pasākuma organizatoram izsniegt tirdzniecības vietas atļaujas, iekasējot pašvaldības nodevu, saskaņā ar normatīvajiem aktiem.

4. Pasākuma organizatoram līdz 2025.gada 10.oktobrim iesniegt Licencēšanas komisijai informāciju par izsniegtajām atļaujām un iekasēto pašvaldības nodevu.

1. **OU “B.A.L.T.IDEEDE” iesnieguma izskatīšana**

M.KOVAĻENKO iepazīstina ar OU “B.A.L.T.IDEEDE” 17.09.2025. iesniegumu par atļaujas izsniegšanu ielu tirdzniecības organizēšanai 2025.gada 27.septembrī. Paskaidro, ka ar OU “B.A.L.T.IDEEDE” 24.01.2025. slēgts nomas līgums uz 1 gadu par ielu tirdzniecības organizēšanu ar iespēju slēgt satiksmi tirdzniecības laikā.

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Ministru kabineta 19.01.2016. noteikumiem Nr.42 “Kārtība, kādā aizliedzama vai ierobežojama satiksme”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām”, Alūksnes novada pašvaldības 25.02.2021. saistošajiem noteikumiem Nr.6/2021 “Par tirdzniecību publiskās vietās Alūksnes novadā” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.4.p.,

1. Atļaut OU “B.A.L.T.IDEEDE”, Igaunijas reģistrācijas kods 16462659, organizēt pasākumu “Lielais svētku Jampadracis Alūksnē. Rudens” 2025.gada 27.septembrī Lielā Ezera ielā posmā no Pils ielas līdz Tirgotāju ielai, Tirgotāju ielā posmā no Lielā Ezera ielas līdz Dārza ielai.

2. Tirdzniecības organizēšanas vietā atļaut ielu tirdzniecību ar rūpniecības, pārtikas, lauksaimniecības precēm, amatniecības precēm, senlietām un sabiedrisko ēdināšanu.

3. Noteikt, ka tirdzniecības organizators ievēro Ministru kabineta noteikumus Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”.

4. Noteikt, ka tirdzniecības organizators ir atbildīgs par sadzīves atkritumu savākšanu un teritorijas sakopšanu pēc pasākuma.

5. Noteikt, ka tirdzniecības organizators ir atbildīgs par pārvietojamo tualešu pieejamību tirgotājiem un pircējiem.

7. Atļaut slēgt satiksmi Lielā Ezera ielā posmā no Pils ielas līdz Tirgotāju ielai, Tirgotāju ielā posmā no Lielā Ezera ielas līdz Dārza ielai 2025.gada 27.septembrī no pulksten 05.00 līdz pulksten 16.00.

Sēdes vadītāja M.KOVAĻENKO……………………………………….

Protokoliste, komisijas locekle E.BALANDE …………………………………………..

Komisijas locekle S.BĒRZIŅA……………………………………….........

 S.RIBAKA ……………………………………………